cyanic-selkie/wikianc huggingface dataset:
Iver Ancher Heltzen
Heltzen var sønn av berghauptmann Christian Ernst Heltzen og hans hustru Anne Christine von Haxthausen i Trondheim, hvor han vokste opp. Grandonkelen var Michael Heltzen, overberghauptmann og den første norskfødte direktør for Kongsberg Sølvverk. Michael Heltzen grunnla Bergseminaret, som er blitt karakterisert som den første høyere tekniske skole i Europa.
Iver Ancher Heltzen ble cand.theol. i 1809, kapellan i det som da het «Ranens prestegjeld» med bolig på Stenneset sørvest for Båsmoen, og i 1814 flyttet han til Hemnesberget da han ble sogneprest der. Samme år giftet han seg med datteren av handelsmann Anders Dass på Hemnes, Christense Elisabeth Dass (1786–1877).
Det er intet merkverdig knyttet til Heltzens livsløp, slår historiker Axel Coldevin fast i forordet til boken Ranens Beskrivelse, men han undrer seg over at Heltzen aldri flyttet sørover og nærmere fagmiljøet. Kanskje var det av ren kjærlighet til det folket og den naturen han levde blant ved Ranfjorden.
Hans kristne tro var levende og ektefølt, men han huskes ikke som en stor forkynner. Han tilhørte en nøktern tid og den prestegenerasjon som noe nedlatende ble kalt for «potetprester». Grunnlaget for hans religiøse syn var tuftet på opplysningstanken, skaperverket var rasjonelt bygd og ledet av Gud. Hans egen livsoppgave var å dokumentere det med utgangspunkt i Rana.
Heltzen utga et lite tidsskrift kalt Almue – Magazine for Nordlændinge i Tromsø i 1841, men rakk bare noen få numre før han døde året etter. Stort annet enn dette fikk han ikke trykt mens han levde. Ved hjelp av en tjenestepike ved navn Pernille samlet han medisinske planter for å tilberede medisin. Ut ifra denne kunnskapen fikk han utgitt Forsøg til en kort Anviisning for Nordlandenes Beboere til å samle, bruge og anvende medixinske og oeconomiske nytte planter. Den ble utgitt i Bergen i 1831.
Han sto i kontakt med Nordlands eneste lege, doktor Johan Winter på Skei i Alstahaug. Nærmeste apotek var i Bodø, slik at han så behov for å kunne selv lage medisin i samråd med Winter. Tiden var preget av mange sykdommer, smitter og dødelighet som blant annet dysenteri, tyfoidefeber, barselfeber, tuberkulose. Heltzen var en forkjemper for renslighet, fikk oppnevnt en sunnhetskommisjon og henvendte seg direkte til Stortinget. Det resulterte i en gratis epidemilegeordning i nord, takket være hans innsats. Han satte også i gang opplysning om nyttige planter i lokalmiljøet, fikk skikk på skoleundervisningen som hadde ligget brakk etter nødårene og fikk i stand en legeordning.
Både han selv og hans kone diktet leilighetsvers, alvorlige for begravelser og lystige for brylluper. Hans store verk er Ranens Beskrivelse, hvor han beskrev på en naturvitenskapelig måte områdets plante- og dyreliv, geografi, mineralogi og klima, språk, folkeliv og livsvilkår. Hensikten var å gjøre Nordland mer kjent, til tross for at han hadde få hjelpemidler, faglitteratur og annet å støtte seg på, ettersom fylket var «utstøtt fra alle skribenters oppmerksomhet. Utrustet med gjeld, berøvet hjelpemidler, innesluttet i en krok av Nordlands fra alle hjelpemidler bortfjernede egner, selv uten forkunnskaper – disse uovervinnelige hindringer brakte meg nesten til å la min beskrivelse av Ranen fare.» (1833)
Nyutgaven er illustrert med Heltzens egne tegninger og illustrasjoner i vannfarger av planter, dyreliv og mennesker, både lokale ranværinger som samer. Illustrasjonene er naive i stilen, men er en uvurderlig dokumentasjon av en svunnet tid og kultur. Heltzen skulle aldri se verket utgitt, selv om det ble fullført fra hans hånd. Han døde 30. juni 1842 på Hemnes og ble gravlagt ved hovedtrappen til Hemnes kirke. Gravstedet ble dog fjernet da den nye kirken ble bygd i 1870.
Saw III
Handling
Saw III begynner der Saw II sluttet; på det nedslitte badet der Adam (Leigh Whannell) og Dr. Lawrence Gordon (Cary Elwes) ble bortført til i Saw I. Politietterforsker Eric Matthews (Donnie Whalberg) er lenket fast i veggen sammen med likene av Adam, Zep, Xavier fra Saw II og den avsagde foten til Dr. Gordon. Han roper på sønnen Daniel mens han prøver å komme seg fri av lenkene sine, til ingen nytte. Til slutt faller blikket hans på baufilen som Dr. Gordon skar av foten sin med, men han klarer ikke å gjøre det samme. Så finner han lokket til toalettvanntanken ved Zeps hode og bruker den til å knuse foten sin med til den kan trekkes ut fra lenken.
Han finner Amanda der hun går nedover gangen, og de begynner å slåss. Eric Matthews roper til henne at "Du er ikke Jigsaw." Da snur hun seg og dreper ham til slutt ved å sette seg oppå ham og brekke ryggen hans.
Det blir senere avslørt at Amanda har jobbet sammen om fellene med Jigsaw og er ansvarlig for kidnappingen av Adam. Allikevel er hun ambivalent i forhold til Jigsaws visjon om å lære folk å sette pris på livet, og i et tilbakeblikk i filmen viser det seg at hun snek seg ned til det gamle badet og drepte Adam ved å dra en plastpose over hodet hans og knuse hodet hans mot kanten på en klosettskål, som et humant nådesdrap.
Politietterforsker Kerry (Dina Meyer) og betjent Rigg (Lyriq Bent) undersøker liket av Troy (J. Larose.) Hun er overrasket, fordi fellen til Troy er umulig å rømme fra. Fellen til Troy fant sted i et klasserom som åpenbart var forlatt, der et stort antall kjøttkroker var festet i hele kroppen hans, og som hang fra lenker festet til tak, gulv og vegger. Billy The Puppet, som er Jigsaws budbringer, dukker opp på en tv-skjerm og forteller Troy at i stedet for å nyte den friheten han hadde, foretrakk han å gå inn og ut av fengsler. Troy måtte rive seg løs av lenkene for å komme seg ut før en bombe plassert i et kosedyr gikk av, men han ble drept fordi døren til klasserommet var blitt sveiset igjen av Amanda. Kerry drar hjem, men blir senere kidnappet og plassert i sin egen felle, som også er umulig å unnslippe.
Kerrys felle er et stålkorsett bestående av nagler som er drillet inn i ribbena hennes. Bak henne er to store metallarmer ("englevinger") der korsettet er festet i lenker fra metallarmenes "hender". Hun er hengt opp i seletøy, og når hun oppdager at hun ikke kan komme seg løs, dukker Billy opp igjen på en ny skjerm og sier at for å unnslippe, må Kerry bevise at hun setter pris på livet og er villig til å ta opp en nøkkel fra et glass med syre for å komme seg løs, siden hun til nå har identifisert seg mer med døde enn levende. Kerry klarer å få tak i nøkkelen til korsettet, men siden stålribbene er boret inn i ribbena hennes kan hun ikke rømme. Tiden renner ut, og metallvingene flyr opp og river opp brystkassen hennes.
I mellomtiden har Jigsaw lagt nye planer, denne gangen for Dr. Lynn Denlon, (Bahar Soomekh), som er en dyktig, men mer og mer nedslått lege, og Jeff Denlon Reinhart(Angus MacFadyen), som senere viser seg å være Lynns ektemann. Han er besatt av å få hevn over mannen som drepte sønnen hans i en episode med fyllekjøring.
Lynn blir tatt med til den døende Jigsaws hovedkvarter, og Amanda ifører henne en metallkrage med flere geværpatroner påfestet. Disse vil eksplodere og drepe Lynn hvis hun beveger seg for langt unna Jigsaws hjertemonitor, eller hjertet hans slutter å slå. Amanda beordrer Lynn til å passe på at Jigsaw holder seg i live til Jeff er ferdig med sin test. Hvis hun klarer det, er hun fri til å gå. Hvis ikke hun klarer det, vil hun dø.
Jeffs prøve består i å redde tre av de involverte i sønnen Dylans død. Den første er kvinnen Danica Scott (Deborah Lynne McCabe) som nektet å vitne i saken for å få fyllekjøreren dømt. Hun er lenket fast, hengende i taket inne på et fryselager. Hun blir spylt med kaldt vann som fryser når det treffer henne. Jeff slynger rasende ord til henne, men bestemmer seg for å hjelpe henne. Dessverre når han ikke nøkkelen før Danica fryser ihjel.
Den neste er dommer Halden (Barry Flatman). Han er bundet til bunnen av en gammel silo med en jernkrage. Når Jeff ankommer rommet, begynner en rekke sirkelsager å jobbe, en roterende kjede begynner å slippe døde, råtnende griser over sagene. Innholdet blir sendt ned i siloen, og Halden vil drukne dersom Jeff ikke gjør noe.
Jeff må brenne alt sønnen eide for å få tak i nøkkelen. Tingene er innelåst i en fyringsovn og kan ikke åpnes. Jeff bestemmer seg for å redde Halden, og han lykkes. Han setter fyr på alle tingene, og nøkkelen faller ned. Han klatrer ned i siloen og redder dommer Halden før den siste grisen blir oppmalt og ville druknet ham.
I den siste testen når Jeff og Halden frem til mannen som drepte sønnen til Jeff, Timothy Young (Mpho Koaho).
Et lydbånd de finner avslører at dette er morderen, og at ved å vise nåde vil Jeff klare å redde Timothy fra en grusom død. Han er bundet til et stort metallkors bestående av roterende deler. De begynner, en etter en, å rotere 180 grader og brekke armene og bena hans. Nøkkelen er inni en glassboks med en hagle som vil gå av og drepe Jeff hvis han tar ut nøkkelen feil. Til slutt orker ikke Jeff å se på at Timothy blir pint til døde i korset, og griper nøkkelen. Haglen går av og skyter Halden rett i ansiktet. Halden dør, og selv om Jeff får tak i nøkkelen, rekker han ikke å frigjøre Timothy før hjelmen på korset vrir Timothys hode rundt og dreper ham.
Med nøkkelen klarer Jeff å rømme fra det som viser seg å være et forlatt slakteri. Han finner Jigsaws skjulested der Jigsaw gir ham valget mellom å drepe ham og få hevnen sin, eller å vise nåde. Ettersom Jeff ikke aner at Lynns krage er koblet til hjertemonitoren og vil drepe henne dersom hjertet til Jigsaw stopper, går han for det første valget. Han skjærer opp strupen på Jigsaw ved å bruke en liten sirkelsag, og ettersom monitoren flater ut, eksploderer geværpatronene og tar livet av Lynne. Han hører så en ny båndopptaker begynne å spille. Den avslører at Jigsaw har kidnappet Jeff og Lynns datter Corbett (Niamh Wilson), som han mener at foreldrene både har tråkket på og oversett. Det er bare Jigsaw som vet hvor hun er, og hvis Jeff vil finne henne før luftforsyningen hennes tar slutt, må han være villig til å spille et nytt spill. Filmen slutter med rasende skrik og brøl fra Jeff og går ut i rulleteksten.
Amandas test
Etter å ha blitt Jigsaws elev har Amanda blitt sliten under alt presset. Hun blir en morder som lager feller det er umulig å rømme fra, som fellene til Troy og Kerry. Jigsaw finner ut dette og bestemmer seg for å sette Amanda på en siste prøve før han dør og hun overtar "arven" hans, siden han ikke vil ha en morder til å fortsette arbeidet hans. Etter å ha fått henne til å kidnappe ekteparet Denlon-Reinhart, prøver han ut hennes temperament og tålmodighet. Dette stresser henne, ettersom Lynn blir tvunget til å hjelpe Jigsaw mens hun har på seg en av Amandas apparater, geværkragen som nevnt ovenfor. Etter at Jeff hadde fullført sin test og Lynn gjennomført en hjernekirurgi på Jigsaw, skulle Amanda låse opp kragen, men hun nekter, selv når Jigsaw forteller henne at Lynns liv ligger i hennes hender. Hun blir rasende, og til slutt skyter hun Lynn, akkurat når Jeff kommer inn i rommet. Jeff tar pistolen han har funnet i rommet med Timothys felle og skyter Amanda i halsen. Hun dør av blodtap idet Jigsaw forteller henne at det var hennes test hele tiden.
Premiere og økonomi
SAW III ble sluppet på kino i USA og England 27. oktober 2006. Den hadde premiere i Norge 10. november samme året. Filmen hadde et budsjett på 12 millioner dollar (ca. 643 millioner NOK) og solgte billetter for 33,610,301 dollar (cirka 190 millioner NOK) det året den kom ut.
Styraksfamilien
Styraksfamilien (Styracaceae) er en plantefamilie i lyngordenen (Ericales).
Alle artene er trær eller busker, og de er som regel dekket av stjernehår eller skjell. Bladene er hele og sitter spredt. Blomstene er som regel tvekjønnede og sitter samlet i en blomsterstand. Det er 4–5, mer sjeldent 2–9, hvite kronblad som delvis er vokst sammen til et kronrør. Frukten er et bær, en steinfrukt eller kapsel med 1–4 brune frø.
Familien omfatter ca. 160 arter fordelt på 12 slekter. De vokser i varmt tempererte til tropiske deler av Amerika, middelhavsområdet, Øst- og Sørøst-Asia. I Europa finnes bare én art, styrakstre (Styrax officinalis).
Benzoharpiks fremstilles fra flere arter i slekten Styrax og brukes til parfyme, røkelse og medisin. Arter i slektene Halesia, Pterostyrax, Rehderodendron og Styrax dyrkes i hager.
Shaun of the Dead
Shaun of the Dead er en romantisk komedie ispedd zombier fra 2004. Filmen er skrevet av Edgar Wright og Simon Pegg. Førstnevnte har regissert filmen, mens Pegg spiller hovedrollen som Shaun. Selv om man kan få det intrykket fra tittelen (som spiller på George A. Romeros Dawn of the Dead), er dette ikke en zombiefilmparodi (som Scary Movie-serien) men mer en kjærlig hyllest til horrorsjangeren med en mengde referanser til filmer Wright og Pegg har vært fan av.
Ideen til filmen kom fra en episode av Speisa (som Pegg skrev med Jessica Hynes og som Wright regisserte), der en av hovedpersonene tror han blir forfulgt av zombier etter å ha inntatt en alt for stor dose av speed og Twiglets og så spilt Resident Evil 2 på PlayStation mens han ventet på å få sovne.
Filmen ble spilt inn sin helhet i London. Interiørscener ble spilt inn i det legendariske Ealing Studios, mens utendørsscenene ble spilt inn i Nord-London. Mange av zombiene er beboere i nabolagene der filmingen fant sted.
Filmen fikk veldig gode kritikker da den ble sluppet i England i april 2004, og spilte inn ca. 18,5 millioner kroner i åpningshelgen. Når den ble sluppet i USA september samme år, ble den satt opp på et begrenset antall kinoer. Men takket være en internetthype blant horrorfans og andre filmgeeks, spilte den inn over 22 millioner kroner åpningshelgen. Tilsammen har den tjent inn over 90 millioner i USA og 75,5 millioner i England. Filmen hadde et budsjett på rundt 27 millioner. I Norge ble filmen aldri satt opp på kino, men ble sluppet på DVD i 2005.
Handling
Shaun misliker jobben sin, har et anstrengt forhold til moren og stefaren, stiller ikke opp for kjæresten sin Liz og liker aller best å tilbringe fritiden på den lokale puben «The Winchester» sammen med bestekompisen sin Ed. Så slår Liz opp med Shaun etter at han forkludrer en avtale der de for en gang skyld skulle gjort noe anderledes. Dette fører til en heller fuktig kveld med Ed der Shaun endelig bestemmer seg for å rydde opp i livet sitt.
Dessverre skal han gjøre dette på samme dag som London blir rammet av et mystisk virus som gjør folk til zombier. Så mens samfunnet rundt han bryter sammen, må Shaun ta ansvar og føre Ed, Liz, moren sin, stefaren og Liz' plagsomme venner David og Dianne i sikkerhet i sin festning, «The Winchester».
Om filmen
Filmen inneholder en mengde referanser til Peggs og Wright favorittfilmer av alle sjangre. Her er noen av referansene:
Vokalist Chris Martin og gitarist Jon Buckland fra Coldplay dukker opp på et fjernsynsprogram på slutten av filmen for å promotere ZombAid, en konsert til inntekt for zombiene. Martin spiller også en zombie utenfor «The Winchester».
Når Shauns gjeng møter Yvonnes gjeng, kan det sees som en liten hvem er hvem i britisk TV-komedie. Fra Speisa er Simon Pegg, Jessica Stevenson, Julia Deakin og Nick Frost. Fra Ei selsom sjappe er Dylan Moran og Tamsin Greig. Fra Kontoret er Lucy Davis og Martin Freeman og fra Little Britain er Matt Lucas.
Oljeberget (film)
Oljeberget er en norsk dokumentarfilm fra 2005. Filmen er «en filmatisk betraktning av Norge» med Jens Stoltenberg i hovedrollen. Dokumentarfilmskaperen Aslaug Holm fulgte i to år Stoltenberg fram mot seieren ved Stortingsvalget 2005 september 2005.
Filmen fikk Filmkritikerprisen FIPRESCI under Tromsø Internasjonale Filmfestival 2006. Filmen ble videreført i tv-serien Statsministeren, som ble sendt på TV2 i 2007.
Rififikupp
Rififikupp kalles innbrudd der forøvere tar seg inn gjennom taket til lokaler i den hensikt å stjele eller rane. Også ranskupp som gjennomføres ved at forøverne (forsiktig og uten å utløse alarm) tar seg inn i lokaler gjennom vegger eller gulv, kalles gjerne for rififikupp.
Rififikuppet er oppkalt etter Auguste Le Bretons roman Du rififi chez les hommes (1954).
São Miguel do Iguaçu
São Miguel do Iguaçu er en kommune i delstaten Paraná i sørregionen av Brasil.
Øyvind Rauset
Øyvind Rauset (født 3. oktober 1952 i Oslo) er en norsk grafisk designer, illustratør og musiker.
Øyvind Rauset har utdannelse fra Statens Håndverks- og Kunstindustriskole, Kunstakademiet og Østlandets musikkonservatorium. Rauset har lagd bok- og cd-omslag, formgitt bøker og blader, utformet logoer og kongelige monogrammer, arbeidet med foto, webdesign og mer.
Han arbeider også som billedkunstner, har hatt separatutstillinger i Norge og Berlin og deltatt flere år på Høstutstillingen. Han tok også initiativ til den nordiske Natt+Dag-utstillingen i 1985, den første utstillingen for lesbiske og homofile kunstnere i Norge, som også ble vist i Stockholm og København samme år. Sammen med tegneren Ane Reppe organiserte han tilsvarende utstillinger i Oslo 1986–90.
Øyvind Rauset spiller flere instrumenter og komponerer musikk. Han spilte blant annet fele i folkrockgruppene Strengegjengen, Folque (1977–1984) og Ym-Stammen, har skrevet filmmusikk og flere kjenningsmelodier for TV. Han spiller fortsatt fiolin i Oslo Radio-Orkester, samt i det gjenstartede Folque som hadde konserter på John Dee og Rockefeller, Oslo i 2014–2017. Han har gitt ut 2 album, Landskap med to figurer sammen med Richard Burgess, og instrumental-cd’n 13 Umulige Danser + 1 Usannsynlig, og er to ganger kommet til finalen i International Songwriting Competition, basert i USA.
Rauset var i 7 år redaktør for det nordiske musikkbladet VISOR og den norske nettsiden viser.no i 14 år.
Bipolar lidelse
Personer som opplever maniske episoder, opplever ofte også depressive episoder eller symptomer, eller blandede episoder der både maniske og depressive symptomer er til stede samtidig. Episodene er vanligvis adskilt fra hverandre av perioder med «normalt» stemningsleie, men hos noen individer kan mani og depresjon raskt alternere, kjent som «rapid cycling». Ekstreme, maniske episoder kan noen ganger lede til psykotiske symptomer som vrangforestillinger og hallusinasjoner. Lidelsen er delt inn i bipolar type I, bipolar type II, cyklotymi og andre typer, basert på hvor alvorlig den maniske eller depressive episoden er og hvordan den kommer til uttrykk. Lidelsenes variasjonsbredde benevnes ofte som «det bipolare spektrum».
Data fra USA på livstidsforekomst varierer, men indikerer en rate på rundt 1 % for bipolar type I, 0,5-1 % for bipolar type II eller cyklotymi, og 2-5 % for formene som ligger under terskelverdiene ved at de fyller noen, men ikke alle kriterier. De første, tydelige symptomene viser seg vanligvis sent i ungdomsårene eller i ung voksen alder. Diagnosen baseres på personens selvrapporterte erfaringer og på observert adferd. Sykdomsepisodene er assosiert med ubehag og forstyrret atferd, samt økt risiko for selvmord, spesielt under depressive episoder. I noen tilfeller kan bipolar lidelse være en ødeleggende, langvarig lidelse, mens den hos noen har vært forbundet med kreativitet, å strekke seg etter mål og gode prestasjoner. En betydelig dokumentasjon tyder på at mange mennesker med kreative talenter også har lidd av en form for bipolar lidelse.
Forskning har stilt spørsmål ved om genetiske faktorer kan bidra til sannsynligheten for å utvikle bipolar lidelse, men det har ikke vært mulig å peke ut genetiske særtrekk i disse studiene. Dermed er det ikke grunnlag for å si at dette stemmer. Man har imidlertid også som utgangspunkt at miljømessige faktorer spiller en rolle. Bipolar lidelse blir ofte behandlet med stemningsstabiliserende medikamenter, og noen ganger andre typer psykofarmaka. Psykoterapi har også en rolle, ofte når en viss stabilitet er gjenvunnet. I alvorlige tilfeller hvor det er fare for pasienten selv eller for andre, kan tvangsinnleggelse benyttes. Pasientene lider da gjerne av en alvorlig, manisk episode med farlig atferd, eller av en depressiv episode med selvmordstanker. Det er ofte problemer med sosialt stigma, stereotypier og fordommer mot personer med diagnosen bipolar lidelse. Personer med bipolar lidelse som har psykotiske symptomer, kan noen ganger være feildiagnostisert med schizofreni, en annen alvorlig psykisk sykdom.
Den nåværende begrepet «bipolar lidelse» er av nyere dato og refererer til vekslingen mellom episoder der pasienten er henholdsvis på bunn og på topp (poler). En sammenheng mellom mani og melankoli har lenge vært observert, men grunnlaget for dagens konseptualisering kan spores tilbake til franske psykiatere i 1850-årene. Begrepet «manisk-depressiv sykdom» eller psykose ble brukt av den tyske psykiateren Emil Kraepelin på slutten av det nittende århundre, og refererte opprinnelig til alle typer stemningslidelser. Den tyske psykiateren Karl Leonhard underinndelte i 1957 lidelsen i unipolar lidelse (tilbakevendende depressiv lidelse) og bipolar lidelse.
Depressiv episode
Tegn og symptomer på at en bipolar lidelse er i depressiv fase kan være en periode med tristhet, skyldfølelse, isolasjon, eller håpløshet, forstyrrelser i søvn og appetitt, tretthet og nedsatt interesse for vanligvis hyggelige sysler, konsentrasjonsvansker, ensomhet, selvforakt, apati eller likegyldighet, depersonalisering, nedsatt interesse for seksuell aktivitet, sjenanse eller sosial angst, irritabilitet, smerter (med eller uten kjent årsak), manglende motivasjon, og selvmordstanker. I alvorlige tilfeller kan enkelte bli psykotiske, en tilstand også kjent som alvorlig bipolar depresjon med psykotiske trekk.
Manisk episode
Mani er selve kjennetegnet på bipolar lidelse og, avhengig av alvorlighetsgrad, utgangspunktet for hvordan tilstanden blir klassifisert. Mani er generelt preget av en tydelig periode med hevet, ekspansivt eller irritabelt stemningsleie. Man opplever vanligvis økt energi og redusert behov for søvn. Pasienten kan snakke raskere enn normalt og uttrykke tanker i en ordflom. Oppmerksomheten er nedsatt og en person i manisk tilstand blir lett distrahert. Dømmekraften kan bli nedsatt og pasienten kan gjøre urimelig kostbare innkjøp, eller utvise atferd som er uvanlig for vedkommende. De kan hengi seg til rusmisbruk som alkohol eller andre beroligende midler, kokain eller andre sentralstimulerende stoffer, eller sovetabletter. Atferden kan bli aggressiv, intolerant eller påtrengende. Man kan føle seg ute av kontroll eller ustoppelig. Pasientene kan føle at de er «utvalgt», har «et spesielt oppdrag» eller ha andre storslåtte ideer eller vrangforestillinger. Den seksuelle lysten kan øke. I mer ekstreme faser av bipolar type I kan en person i en manisk tilstand komme i psykose. Mange mennesker i en manisk tilstand opplever alvorlig angst og er svært irritable (på grensen til raseri), mens andre er euforiske og grandiose.
For å bli diagnostisert med mani etter Diagnostic and Statistical Manual of Mental Disorders (ofte referert til som DSM) må en person oppleve denne tilstanden av hevet eller irritabelt stemningsleie, i tillegg til andre symptomer, i minst en uke (men i kortere tid dersom sykehusinnleggelse er nødvendig).
Hypoman episode
Hypomani kan oppleves som noe godt av den personen som opplever tilstanden. Derfor vil personen ofte benekte at noe er galt selv når familie og venner som har lært å gjenkjenne humørsvingningene påpeker dette. Det som kan kalles en «hypoman hendelse» vil, dersom den ikke etterfølges av depressive episoder, typisk ikke anses som problematisk. «Problemet» oppstår når stemningsendringene er ukontrollerbare, flyktige eller «ustabile».
Blandet affektiv episode
I forbindelse med bipolar lidelse er en blandet episode en tilstand der symptomer på mani og klinisk depresjon forekommer samtidig (for eksempel agitasjon, angst, aggressivitet eller kamplyst, forvirring, utmattelse, impulsivitet, søvnløshet, irritabilitet, selvmordstanker, panikk, paranoiditet, taleflom, raske tanker, rastløshet, og raseri).
Assosierte trekk
Assosierte trekk er kliniske fenomener som ofte følger med lidelsen, men som ikke utgjør en del av de diagnostiske kriteriene for lidelsen.
Oversiktsartikler har pekt på at de fleste individer diagnostisert med bipolar lidelse, men som er i en tilstand av remisjon, ikke viser nevropsykologiske utfall på de fleste testene. Meta-analyser har ved å trekke et gjennomsnitt av varierende funn fra mange studier på gruppenivå indikert kognitive utfall innenfor enkelte mål på vedvarende oppmerksomhet, eksekutivfunksjoner og verbal hukommelse. På noen tester er funksjonsnivået riktignok styrket, [24] og sub-terskel stemningsleier og medisinering kan forklare noen av utfallene. En studie fra 2010 fant at «særdeles gode skoleprestasjoner» i en alder av 15-16 år hos menn var assosiert med økt risiko for å utvikle bipolar lidelse, men dette var også tilfelle for de dårligste prestasjonene. En studie av unge voksne menn i 2005 fant at dårlige resultater for visuospatiale oppgaver var assosiert med høyere risiko for å utvikle bipolar lidelse, men dette gjaldt også for aritmetiske resonnementer.
En rekke forfattere har beskrevet mani eller hypomani som relatert til høy motivasjon til å oppnå ting, ambisiøse målsettinger og noen ganger høye prestasjoner. En studie viste at å forfølge mål, forsterket av opplevelsen av å nå dem, kan føre til følelsemessig dysregulering og bidra til utvikling av mani. Enkeltpersoner kan imidlertid ha lav selvtillit og vansker med sosial tilpasning, og per definisjon, i perioder med depresjon, ha vansker med motivasjon og fungering.
Årsaker
Årsakene til bipolar lidelse varierer sannsynlig mellom individer. Tvillingstudier har vært begrenset til relativt små utvalg, men har antydet et betydelig genetisk bidrag i tillegg til miljømessige påvirkninger. For bipolar type I har konkordansrater i moderne studier konsekvent vært satt til rundt 40 % hos eneggede tvillinger, sammenliknet med 0 til 10 % hos toeggede tvillinger. En kombinasjon av bipolar type I, type II og cyklotymi viste overensstemmelsesrater på 42 % (eneggede) mot 11 % (toeggede), med et relativt lavere forholdstall for bipolar type II. Det er overlapp med unipolar depresjon og om dette også er regnet med i studiene for «ko-tvillingen» med bipolar lidelse stiger konkordansen til 67 % for eneggede og 19 % for toeggede. Det relativt lave samsvaret mellom toeggede tvillinger som har vokst opp sammen tilsier at delte miljøeffekter fra familie er begrenset, selv om evnen til å oppdage disse eventuelle effektene har vært begrenset av små utvalg.
Kongedømmet Napoli
Kongedømmet Napoli var på det sørlige området av Appenninerhalvøya og besto av områder som hadde ligget under kongedømmet Sicilia da dette ble delt mellom en fastlandsdel og øya Sicilia som følge av den sicilianske vesper i 1282.
Bipolar lidelse
Genetikk
Genetiske studier har antydet flere kromosomale regioner og kandidater til gener som ser ut til å ha betydning for utvikling av bipolar lidelse, men resultatene er ikke konsistente og kan ofte ikke gjentas. Selv om de første genetiske koblingene for mani fant sted i 1969, har studier siden vært inkonsistente. Diverse resultater tyder sterkt på heterogenitet ved at forskjellige gener ser ut til å være involvert i ulike familier. Tallrike spesifikke studier finner ulike spesifikke sammenhenger. Høy alder hos far ved unnfangelse har vært knyttet til en noe økt riskio for bipolar lidelse hos avkom, dette er forenlig med en hypotese om genetiske mutasjoner. En gjennomgang som ønsker å identifisere de mer konsistente funnene har foreslått flere gener relatert til serotonin (SLC6A4 og TPH2), dopamin (DRD4 og SLC6A3), glutamat (DAOA og DTNBP1), og cellevekst og / eller vedlikeholdsbaner (NRG1, DISC1 og BDNF), men bemerker en høy risiko for falske positive i den publiserte litteraturen. Det ble også foreslått at enkelte gener sannsynligvis bare har en liten effekt og for kun å være involvert i noen aspekter knyttet til lidelsen (sammen med et bredt spekter av «normal» menneskelig atferd) i stedet for lidelsen per se.
Kongedømmet Napoli
I sin samtid ble det omtalt som kongedømmet Sicilia da kongehuset her var en videreføring av kongehuset på Sicilia etter at troppene til Peter III av Aragón hadde jaget Karl av Anjou fra øya, men han klarte å beholde sine landområder på fastlandet. Men dette ble etter hvert også kalt kongedømmet Napoli etter hovedstaden for skille det fra Det aragonske Sicilia på øya under huset Barcelona.
Gustaf Jonsson
Gustaf Jonsson (født 7. juli 1903, død 30. juli 1990) var en svensk langrennsløper som konkurrerte på 1920-tallet.
Kongedømmet Napoli
Karl og hans etterfølgere fra Anjou opprettholdt fram til 1373 kravet på øya mot de aragonesiske makthaverne og brukte av den grunn ikke navnet Napoli på sitt kongedømme fram til dette. Dette året sa dronning Johanna I av Napoli formelt fra seg kravet på Sicilia.
Bipolar lidelse
Forløpere i barndommen
Noen begrensede langtidsstudier indikerer at barn som senere får diagnosen bipolar lidelse kan vise subtile, tidlige trekk som subterskel unormalt syklisk humør, depressive episoder, og muligens ADHD med humørsvingninger. Det kan forekomme overfølsomhet og irritabilitet. Det er noe uenighet om disse erfaringene er fluktuerende eller kan bli kroniske. En historie med bruk av sentralstimulerende midler i barndommen er funnet hos et høyt antall bipolare pasienter og har blitt funnet å forårsake en tidligere oppstart av bipolar lidelse og en dårligere klinisk prognose, uavhengig av ADHD.
Gustaf Jonsson
Jonsson vant en olympisk sølvmedalje i langrenn under Vinter-OL 1928 i St. Moritz. Han kom på andreplass på 50 kilometer, 13 minutter og 27 sekund bak sin landsmann Per Erik Hedlund.
Kongedømmet Napoli
Gjennom hele kongedømmet Napolis eksistens var dette et omstridt område mellom Frankrike og Aragon/Spania. I 1494 ble Appenninerhalvøya invadert av Karl VIII av Frankrike under de italienske kriger og han gjorde også krav på Napoli gjennom huset Anjou. Året etter ble også kongedømmet Napoli invadert av Karl VIII som avsatte Alfonso II av Napoli som konge. De franske styrkene ble drevet ut da Ferdinand II av Aragón sendte støtte og innsatte Alfonso IIs sønn Ferdinand II av Napoli, senere kjent som Ferrandino. Den fransk/spanske rivaliseringen over området fortsatte i de følgende tiårene, og Frankrike frafalt ikke sine krav før i 1559.
Bipolar lidelse
Nevrale prosesser
Forskere har hypoteser om at abnormiteter i struktur og / eller funksjon av visse hjernekoblinger kan ligge til grunn for bipolare og andre stemningslidelser. Noen studier har funnet anatomiske forskjeller på områder som amygdala, prefrontal cortex og hippocampus. Men til tross for 25 års forskning som involverer mer enn 7000 MRI-scanninger, gir studier fortsatt motstridende funn, og det er fortsatt stor debatt omkring nevrologiske funn. To forholdsvis konsekvente funn på abnormalitet som er funnet i en meta-analyse av 98 MR- eller CT-billedstudier er at grupper med bipolar lidelse hadde laterale ventrikler som var i gjennomsnitt 17 % større enn kontrollgruppene, og det var 2,5 ganger større sannsynlighet for å ha dyp hvit substans «hyperintensities». Gitt størrelsen på meta-analysen ble det konkludert med at det relativt lille antallet betydelige funn kanskje var overraskende, og at det kan være genuint begrensede strukturelle endringer ved bipolar lidelse. I tillegg ble det bemerket at gjennomsnittlige assosiasjoner funnet over flere undersøkelser ikke trenger å finnes hos enkeltpersoner.
Kongedømmet Napoli
Som følge av den spanske arvefølgekrigen ble imidlertid kongedømmet i 1714 overført til Karl VI av Det tysk-romerske rike som også tok kontroll over Sicilia. Men allerede under den polske tronfølgekrig ble det østerrikske styret avløst av et nytt spansk styre i 1734 under Carlo I, en yngre sønn av Filip V av Spania.
I 1806 ble kongedømmet Napoli et napoleonsk lydrike. Napoleon innsatte sin bror Joseph Bonaparte som nominell konge, og to år senere, i 1808, sin svoger, bondesønnen Joachim Murat. Murat ble styrtet i 1815 og flyktet.
Bipolar lidelse
Nevrale prosesser
En teori hevder at mennesker som er genetisk disponert for bipolar lidelse kan oppleve en rekke belastende hendelser og at alle disse senker terskelen for at humørsvingninger oppstår. Til slutt kan episoder med svingninger i stemningsleiet starte (og bli tilbakevendende) av seg selv. Det er dokumentasjon på abnormaliteter i hypothalamus-hypofyse-binyrebark-aksen (HPA-aksen) ved bipolar lidelse på grunn av stress.
Kongedømmet Napoli
I 1816 ble det igjen slått sammen med kongeriket på øya Sicilia under navnet kongedømmet de to sicilier.
Bipolar lidelse
Melatoninaktivitet
Det har blitt foreslått at en overfølsomhet for melatoninreseptorene i øyet kan være en pålitelig indikator på bipolar lidelse. I små studier viste diagnostiserte pasienter med bipolar lidelse en melatoninreseptor-overfølsomhet for lys under søvn, noe som forårsaker en rask nedgang i melatoninnivåer under søvn i forhold til kontroller. En annen studie viste at medikamentfrie, for tiden friske, bipolare pasienter ikke hadde noen overfølsomhet for lys. I hvilken grad melatoninendringer kan være en årsak eller virkning av bipolar lidelse er ikke fullstendig kjent.
Kongedømmet Napoli
Se også
Liste over Napolis monarker
Bipolar lidelse
Psykologiske prosesser
Psykologiske studier av bipolar lidelse har undersøkt utviklingen av et bredt utvalg av både kjernesymptomer på psykomotorisk aktivisering og symptomer på depresjon/angst, irritabilitet/aggresjon og psykoser. Funnene tyder på at perioden fram til mani ofte er preget av depresjon og angst i begynnelsen, med isolerte sub-kliniske symptomer på mani som økt energi og raske tanker. Det er en indikasjon på at når mani har begynt å utvikle seg kan sosiale belastninger, blant annet kritikk fra viktige andre, styrke utviklingen. Det er også indikasjoner på at enkeltpersoner kan ha visse oppfatninger om seg selv, sine indre tilstander, og sin sosiale verden som kan gjøre dem sårbare under skiftende stemningstilstander i møte med aktuelle hendelser i livet.
Diagnostikk
Diagnosen er basert på selvrapporterte opplevelser fra individet i tillegg til unormaliteter i atferd rapportert av familiemedlemmer, venner eller kolleger, etterfulgt av tegn observert av en psykiater, sykepleier, sosialarbeider, klinisk psykolog eller annen kliniker under en klinisk vurdering. De to mest brukte diagnosesystemene for diagnostisering av bipolar lidelse er fra «American Psychiatric Association's Diagnostic and Statistical Manual of Mental Disorders(DSM-IV), og Verdens helseorganisasjons «International Statistical Classification of Diseases and Health Problems» (ICD-10).
En innledende vurdering kan omfatte en legeundersøkelse. Selv om det ikke er noen biologiske tester som bekrefter bipolar lidelse bør tester utføres for å utelukke medisinske sykdommer som hypo- eller hypertyreose, metabolske forstyrrelser, en systemisk infeksjon eller kronisk sykdom, syfilis eller HIV-infeksjon. Et EEG kan brukes til å ekskludere epilepsi og en CT- eller MR-scanning av hodet for å utelukke hjerneblødninger eller skader.
Det er flere andre psykiske lidelser som kan innebære tilsvarende symptomer som bipolar lidelse. Disse omfatter schizofreni, schizoaffektiv lidelse, narkotika- eller medikamentrus, kortvarige rus-induserte psykoser, og borderline personlighetsforstyrrelse (også kjent som emosjonelt ustabil personlighetsforstyrrelse). Både borderline personlighetsforstyrrelse og bipolar lidelse kan innebære «humørsvingninger». Ved bipolar lidelse refererer begrepet til de sykliske episoder av forhøyet og senket stemningsleie som vanligvis varer flere uker eller måneder. Ved borderline personlighetsforstyrrelse refererer humørsvingninger til den markerte labilitet og reaktivitet i humør på grunn av reaksjoner på eksterne psykososiale og intrapsykiske stressorer, og disse kan oppstå eller avta brått og dramatisk og vare i sekunder, minutter, timer eller dager. Noen mener at borderline personlighetsforstyrrelse representerer en form for subterskel stemningslidelse, mens andre opprettholder skillet og noterer at tilstandene ofte eksisterer samtidig.
Kliniske skalaer
The Bipolar Spectrum Diagnostic Scale (BSDS) ble utviklet av legen Ronald Pies, og ble senere revidert og testet av S. Nassir Ghaemi og kolleger.
Kriterier og subtyper
Det er ingen klar enighet om hvor mange typer av bipolar lidelse som eksisterer. I DSM-IV og ICD-10 er bipolar lidelse definert som et spektrum av lidelser som forekommer på et kontinuum. DSM-IV definerer tre spesifikke typer og én uspesifisert type:
Utfordringer
Opplevelsene og atferd som er involvert i bipolar lidelse, blir ofte ikke forstått av enkeltpersoner eller anerkjent av helsepersonell slik at diagnostikk noen ganger kan bli forsinket i 10 år eller mer. Til tross for økt fokus på tilstanden, blir individer fortsatt ofte feildiagnostisert. Dette kan føre til feildiagnostisering av blant annet unipolar depresjon og feilbehandlinger.
Det er også et langvarig problem i forskningslitteraturen om hvorvidt et kategorisk skille mellom unipolar og bipolar depresjon er valid, eller om det er mer presist å snakke om et kontinuum som omfatter dimensjoner av depresjon og mani.
Det har blitt bemerket at diagnosen bipolar lidelse offisielt er preget av en historisk term, slik at teknisk har alle med en historie med (hypo) mani og depresjon bipolar lidelse, uavhengig av nåværende eller fremtidig fungering og sårbarhet. Ingen kan betraktes som å bli friske (kun «i remisjon") fra bipolar lidelse ifølge de offisielle kriteriene. Dette har blitt beskrevet som et etisk og metodisk problem. Dette regnes som spesielt problematisk med tanke på at korte episoder med hypomani er utbredt og ikke nødvendigvis assosiert med dysfunksjon.
DSM-V som skal publiseres i 2013 vil antakelig omfatte mer nøyaktige subtyper av bipolar lidelse (Akiskal og Ghaemi, 2006).
Diagnostisering av bipolar lidelse kan kompliseres av komorbide psykiatriske tilstander som tvangslidelse, sosial fobi, panikklidelse, eller ADHD. Bruk av rusmidler kan forekomme før bipolare symptomer, noe som ytterligere kompliserer diagnosen.
Diagnostisering av bipolar lidelse hos barn er spesielt utfordrende og kontroversielt. Det kan være vanskelig å skille mellom aldersadekvat rastløshet, symptomer ved ADHD, og den målrettede travle aktiviteten ved mani. Videre kompliserer det diagnosen at mishandlede eller traumatiserte barn kan synes å ha bipolar lidelse når de faktisk reagerer på grusomhetene i livet sitt.
Hos eldre kan gjenkjennelse og behandling av bipolar lidelse være komplisert av demens, eller forstyrres av medisiner som blir tatt for andre forhold. Foreløpig er det gjort svært lite evidensbasert forskning som kan gi råd om behandlingen av bipolar lidelse hos eldre.
Behandling
Det finnes en rekke farmakologiske og psykoterapeutiske teknikker som brukes til behandling av bipolar lidelse.
Psykoterapi
Psykoterapi er rettet mot å lindre kjernesymptomene, gjenkjenne episodeutløsere, redusere negative følelser uttrykt i relasjoner, gjenkjenne prodromalsymptomer før tilbakefall, og øve på faktorer som fører til vedlikehold av remisjon. Kognitiv atferdsterapi, familie-fokusert terapi, og psykoedukasjon har mest dokumentasjon for effekt i forhold til forebygging av tilbakefall, mens interpersonlig psykoterapi og kognitiv atferdsterapi har vist seg mest effektive med hensyn til rester av depressive symptomer. De fleste studiene har vært basert bare på bipolar lidelse type I, og behandling i den akutte fasen kan være en særlig utfordring. Noen klinikere understreker behovet for å snakke med enkeltpersoner mens de opplever mani for å utvikle en terapeutisk allianse som kan bidra til tilfriskning.
Jonas Schanche Jonasen
Jonas Teofile Schanche Jonasen (født 1897, død 1979) fra Sandnes var en norsk motstandsmann, forfatter og journalist.
Bipolar lidelse
Medisinering
Bærebjelken i behandlingen av bipolar lidelse er som regel et stemningstabiliserende medikament som for eksempel litium eller lamotrigin. Lamotrigin er funnet å være best for å forebygge depresjoner, mens litium er det eneste stoffet som har vist seg å redusere selvmord hos bipolare pasienter. Den første kjente og «gullstandard»-stemningsstabilisatoren er litium, men nesten like mye brukt er valproat som også brukes som et antiepileptikum. Andre antiepileptika som brukes ved bipolar lidelse inkluderer karbamazepin som angivelig er mer effektiv ved rapid cycling bipolar lidelse og lamotrigin.
Jonas Schanche Jonasen
Oppvekst og studier
Jonas Schanche Jonasen var elev ved Kongsgård skole i Stavanger. Jonasen satt i styret til Det Norske Studentersamfund i 1919.
Bipolar lidelse
Medisinering
Ved behandling av agitasjon i akutte maniske episoder kreves ofte bruk av atypiske antipsykotiske medisiner, for eksempel kvetiapin, olanzapin og klorpromazin. Nylig har kvetiapin og olanzapin blitt godkjent som effektiv monoterapi for vedlikehold av bipolar lidelse. Et randomisert kontrollforsøk fra 2005 viste at olanzapin monoterapi var like effektivt og sikkert som litium i profylakse.
Bruk av antidepressiva ved bipolar lidelse har vært mye diskutert, og noen studier rapporterer om dårligere resultat og utløsning av maniske, hypomane eller blandede episoder, spesielt dersom ingen stemningsstabilisator brukes samtidig. Imidlertid har de fleste stemningsstabilisatorene en begrenset effektivitet i depressive episoder. Rapid cycling kan være forårsaket eller forverret av antidepressiva, med mindre det gjennomføres tilleggsbehandling med en stemningsstabilisator. En omfattende studie fant at pasienter med depresjon ved bipolar lidelse ikke responderer noe bedre på antidepressiva med stemningsstabilisator enn de gjør på en stemningsstabilisator alene.
Jonas Schanche Jonasen
Oppvekst og studier
12. februar 1920 var Jonas Schanche Jonasen på forelesning holdt av Albert Einstein i Berlin, da Einstein ble mobbet ut av forelesningssalen under antisemittiske tilrop fra studentene. En uke senere ønsket studentene å rette opp fadesen, og det ble samlet inn underskrifter til støtte for foreleseren. Senere var Jonasen med på å invitere Einstein til Kristiania i regi av Det Norske Studentersamfund.
Bipolar lidelse
Øvrige kommentarer til behandling
Litium har et såkalt smalt terapeutisk vindu, det vil si at det er liten forskjell mellom det nivået av serumkonsentrasjon som er nødvendig for å gi effekt, og det nivået som gir bivirkninger. Derfor må pasienter som bruker litium regelmessig få tatt blodprøve for bestemmelse av litium-konsentrasjonen i blodserumet og for å kontrollere at det ikke oppstår uheldige stoffskiftebivirkninger (lavt stoffskifte) som kan forveksles med ny depressiv episode.
Jonas Schanche Jonasen
Arbeid
Jonas Schanche Jonasen var den første norske journalist som i sin tid intervjuet den unge Adolf Hitler. Intervjuet ble trykket på forsiden av Aftenpostens lørdagsutgave 20. oktober 1923. Jonasen får i dette intervjuet frem kjerneelementer ved Hitlers ideologi, deriblant at parlamentarismen har feilet og må avskaffes til fordel for et diktatur med en sterk fører, og at de germanske land må samles til et stor-tysk rike.
Bipolar lidelse
Elektrokonvulsiv terapi
For pasienter med lite effekt av medikamenter og samtaleterapi, og med langvarig sykehusopphold i psykiatrisk avdeling, er det de siste årene benyttet elektrokonvulsiv terapi. Dette synes erfaringsmessig å ha god effekt. Siden det er umulig å utføre statistiske, dobbeltblind undersøkelser med slik terapi, får man ikke vitenskapelige undersøkelser som for medikamenter.
Jonas Schanche Jonasen
Arbeid
I 1925 intervjuet Schanche den italienske fascisten og diktatoren Benito Mussolini.
Bipolar lidelse
Prognose
For mange personer med bipolar lidelse er en god prognose resultatet av god behandling, som i sin tur er resultatet av en nøyaktig diagnose. Fordi bipolar lidelse kan ha en høy grad av både underdiagnostikk og feildiagnostikk kan det ofte være vanskelig for personer med tilstanden å motta kompetent behandling til rett tid.
Bipolar lidelse kan være en alvorlig invalidiserende tilstand. Imidlertid kan mange personer med bipolar lidelse leve fulle og tilfredsstillende liv. Det sies at forholdsvis ofte er medisinering nødvendig for å muliggjøre dette. Personer med bipolar lidelse kan ha perioder med normalt eller nær normalt funksjonsnivå mellom episoder.
Jonas Schanche Jonasen
Andre verdenskrig i Storbritannia
Jonasen forlot Norge ombord på MK «Soløy» 2. august 1941 og ankom Baltasund på Shetland 4. august. I Storbritannia ble Jonasen utnevnt til redaktør for motstandsavisen Norsk Tidend av statsminister Johan Nygaardsvold. Dette skapte reaksjoner, da Jonasen på 30-tallet ikke var kjent for å være særlig kritisk til den gryende fascismen og nazismen i Europa.
Bipolar lidelse
Prognose
Det er selvsagt mange faktorer som fører til en god prognose, slik som å være bevisst på små forandringer i energinivå, humør, søvn og spiseatferd, samt å ha en plan sammen med lege for hvordan man håndterer subtile endringer som kan indikere starten på en episode. Noen mennesker opplever at det å føre en logg over sine stemninger kan hjelpe dem med å forutsi endringer.
Funksjonsnivå
En nylig gjennomført 20-års prospektiv studie om bipolar lidelse type I og II fant at funksjonsnivå varierer over tid langs et spekter fra godt, til rimelig bra, til dårlig. I perioder med alvorlig depresjon eller mani ble funksjonsnivået i gjennomsnitt dårlig, og depresjon ble mer vedvarende forbundet med uførhet enn mani. Funksjonsnivå mellom episoder var i gjennomsnitt bra – mer eller mindre normalt. Subterskelsymptomer var imidlertid fortsatt generelt vesentlig svekkende for funksjonsevne med unntak for hypomani (under eller over terskel) som ble assosiert med bedret funksjon.
Jonas Schanche Jonasen
Eksterne lenker
Bilde av Jonas Schanche Jonasen, Oslo Museum
Bipolar lidelse
Funksjonsnivå
En annen studie bekreftet alvoret i lidelsen ved at «den standardiserte mortalitetsfrekvensen hos pasienter med bipolar lidelse er om lag doblet». Bipolar lidelse er for tiden ansett som «muligens den mest kostbare kategorien av psykiske lidelser i USA». Episoder av abnormalitet er forbundet med ubehag og forstyrret atferd, og en forhøyet risiko for selvmord, spesielt i depressive episoder.
Tilfriskning
En naturalistisk studie med opptak fra første episode med mani eller blandet episode (med døgninnlagte pasienter, og derfor de mest alvorlige tilfellene) fant at 50 % oppnådde syndromal tilfriskning (ikke lenger møter kriteriene for diagnose) innen seks uker og 98 % innen to år. 72 % oppnådde symptomatisk å bli friske (ingen symptomer i det hele tatt) og 43 % oppnådde gjenvinning av tidligere funksjonsnivå (tidligere yrkesmessig og bo-status). Imidlertid opplevde 40 % å få en ny episode av mani eller depresjon i løpet av 2 år, og 19 % skiftet sykdomsfaser uten å bli friske i mellom skiftene. Mange terapeuter behandler personer med bipolar type I og II ved å hjelpe dem å identifisere tilbakefall av symptomer, og lære atferd som vil forhindre at symptomene blir forverret.
Tilbakefall
Følgende adferd kan bidra til depressive eller maniske tilbakefall:
Tilbakefall kan mestres av den lidende ved hjelp av en nær venn basert på forekomsten av idiosynkratiske prodromalhendelser. Dette forutsetter at en nær venn kan merke hvilke stemninger, aktiviteter, atferd, tankeprosesser, eller tanker som vanligvis oppstår i begynnelsen av bipolare episoder. De kan da gjennomføre planlagte tiltak for å bremse eller reversere utbruddet av sykdom, eller iverksette tiltak for å hindre at episoden blir ødeleggende.